cyanic-selkie/wikianc huggingface dataset:
Mazā degunradžvabole
Ekoloģija
Šo vaboli var sastapt jauktos, platlapju un palieņu mežos. Dzīvo grupās sapuvušā vītolu (Salix), bērzu (Betula) vai liepu (Tilia) koksnē. Ziemu pavada imago vai kāpuru stadijā. Dzīves cikls ilgst divus gadus.
Satversmes tiesas lietu par applūstošām teritorijām saraksts
Izspriestās
2007. — apmierināta Garkalnes pagasta iedzīvotāju sūdzība par teritorijas plānojuma daļu, kas paredzēja Lielā Baltezera applūstošās teritorijas apbūvi.
53 (skaitlis)
Ķīmisko elementu periodiskā tabulā piecdesmit trīs ir joda atomskaitlis. Majenna ir Francijas piecdesmit trešais departaments.
Bišu dzeņu dzimta
Uzvedība
Visi bišu dzeņi barojas gaisā, tie paceļas spārnos tikai no pacēluma, lidojums ir taisns un spēcīgs. Bišu dzeņi lidojumā spēj izdarīt straujus pagriezienus un virziena maiņas, kā arī spēj "karāties" gaisā uz mirkli. Tie ir aktīvi dienas laikā, lai gan dažas sugas migrējot veic pārlidojumus arī nakts laikā, ja pa ceļam nav piemērotu vietu atpūtai vai tiek šķērsota jūra.
Barība
Bišu dzeņi kukaiņus noķer lidojumā. Tas var būt divējādi, vai nu kukainis tiek noķerts lidojuma laikā, vai bišu dzenis sēž uz kāda zara un vēro medījumu, tad straujā lidojumā to noķer. Tie bišu dzeņi, kuru spārni ir īsāki un noapaļotāki, kukaiņus ķer, tos noskatot, sēžot kāda koka vai krūma zarā samērā tuvu zemei. Toties lielākie bišu dzeņi medījumu vēro no koku galotnēm, elektrības vadiem vai citām augstākām vietām. Bišu dzeņiem ir ļoti laba redze un savu medījumu saskata no liela attāluma. Piemēram, bišu dzenis biti saskata no 60 metru attāluma, bet Persijas bišu dzenis izlido noķert lapseni, kas atrodas no tā 100 metru attālumā. Ja kukainim izdodas nosēsties uz zemes vai kādas lapas, tas parasti netiek aiztikts. Mazākus kukaiņus bišu dzenis notiesā uzreiz lidojumā, bet lielkāki tiek aiznesti līdz kāda zaram un tur apēsti. Indīgie kukaiņi vispirms tiek saspiesti pret zaru, tad, aizverot acis, tas tiek vilkts pret mizu vairākas reizes līdz inde ir izdalījusies.
Palermo FC
Līdz ar atgriešanos A sērijā 2004. gadā, klubs bija kļuvis par vienu no spēcīgākajiem Itālijā. Četri kluba pārstāvji tika uzaicināti uz Itālijas izlasi, kura ieguva 2006. gada Pasaules kausu. Vairākas sezonas klubs kvalificējies UEFA Eiropas līgai.
Latvijas Republikas Ekonomikas ministrija
Darbības mērķi
Ekonomikas ministrijas funkcijas un uzdevumus nosaka tās nolikums. Ministrijas darbu vada arī valsts sekretārs. Valsts sekretāra galvenie uzdevumi ir nozares politikas un stratēģiju izstrādes organizēšana, nozares politikas īstenošana, iestādes administratīvā darba vadīšana un ministriju funkciju izpildes organizēšana.
Avia B-534
Modifikācijas
Modifikācijai B-534II visi ložmetēji atradās jau korpusa bliseros, kā arī tika uzstādīti aviobumbu zemspārnu turētāji. Izgatavotas 99 lidmašīnas.
Velsas korgijs pembroks
Velsas korgijs pembroks ir maza auguma ganu suņu šķirne, kas izveidota Velsā Pembrokšīrā. Ir divas Velsas korgiju šķirnes: Velsas korgijs pembroks un Velsas korgijs kardigans. Starp abām šķirnēm nav tiešas radniecības.
Izskats un raksturs
Pembroks ir suns ar īsām kājām, stāvām ausīm, un kopumā tas atgādina lapsu. Velsas korgijs pembroks var piedzimt ar dažāda garuma asti: pavisam īsu, vidēji garu un garu. Pēc kādreizējiem standartiem asti, ja tā nebija īsa, mēdza apgriezt. Mūsdienās Eiropā, Latviju ieskaitot, suņiem astes vairs negriež, toties ASV, Krievijā un citur pasaulē joprojām Velsas korgijiem pembrokiem mēdz kupēt garākās astes. Pembroka ķermenis ir labi attīstīts, atlētisks, spēcīgi veidots. Par to mēdz teikt: "Liels suns ieslodzīts maza suņa ķermenī". Kā visi ganu suņi tas ir aktīvs, inteliģents un fiziski spēcīgs. Tas ir viegli apmācāms, ja to dara maigi, bez rupjas fiziskas iedarbības. Tam ir laba veselība un tas dzīvo garu mūžu, apmēram 15 gadus. To klasiski izmanto darbā ar zirgiem, govīm, aitām un citiem mājdzīvniekiem. Pembroks dzen ganāmpulku, lopiem kožot papēžos. Ja dzīvnieki cenšas atspārdīties no mazā gana, spērieni lido pāri pembroka galvai, pateicoties tā īsajām kājām. Bet tas ir arī lielisks ģimenes suns, kas labi piemērojas dzīvei gan laukos, gan pilsētā. Pembroks ir ļoti komunikabls un sabiedrisks suns. Šim sunim ir ļoti svarīgi vienmēr un visur būt kopā ar savu saimnieku. Tā kā arvien retāk pembrokus izmanto ganīšanai, tad tas ir kļuvis populārs suns adžiliti sporta nodarbībām.
Kažoks un tā krāsa
Pembroks var būt ruds, melns, smilšu krāsas vai trīskrāsu, ar vai bez baltiem laukumiem uz kājām, krūtīm, kakla, purniņa, vēdera. Kā šaura svītra balts laukums ir pieļaujams uz galvas. Trīskrāsu suņi var būt ar melnām vai rudām galvām.
Grīziņkalns (parks)
No izklaides objektiem parkā pastāv skeitparks.
Vēsture
18. gadsimtā tagadējā parka teritorija piederēja Grīziņkalna (tolaik Hinterbergen — 'Aizkalnes') muižiņai, kuras īpašnieks Johans Bernhards Fišers veica pirmos labiekārtošanas darbus parka izveidei.
Stipri cietis Otrā pasaules karā, parks tika atjaunots pēc tā. 1949. gadā, gandrīz nevienam nezinot, Grīziņkalna parkā tika izveidots īpaši slepens PSRS armijas militārais objekts: zem kalna tika ierīkots PSRS Baltijas kara apgabala rezerves štāba telpas kara gadījumam, kuras ar netālo karaspēka daļu Sapieru ielā savienoja pazemes ejas. Paralēli šai būvniecībai tika atjaunots kalna izskats virs bunkuriem. Šobrīd tur atrodas Datu centrs "Grīziņkalns". Vispirms uzstādīja tēlnieka Mārtiņa Šmalca šūnakmens skulptūru "Lutausis". 1974. gadā uzcelts piemineklis 1905. gada revolucionāriem pret Pērnavas un Jāņa Asara ielas stūri: no dzeltenīgā Latvijas šūnakmens (saspridzinātā Staburaga bluķiem) veidots simetrisku, ar figurāliem ciļņiem papildināts arhitektonisku sienu ieskauts monuments — veltījums revolucionārās iedvesmas mūzai un strādniekiem-cīnītājiem.
Operētājsistēma
Funkcijas
Papildu funkcijas:
Sovvaļnīks
2010. gadā Sovvaļnīks izdeva savu otro studijas albumu Bolts susātivs (lv), kas veltīts latgaliešu dzejniekam un māksliniekam nelaiķim Antonam Kūkojam, kuram decembra beigās apritētu 70 gadi. 2014. gada 10. oktobrī Sovvaļnīks laida klajā dziesmu „Sāta” (no latgaliešu — 'sēta'), bet tā paša gada 24. decembrī — dziesmu „Kalado”.
Starpvietņu skriptošana
XSS piemērs
Bet atverot šo adresi:
Cielaviņas armija
"Cielaviņas armija" (ru) ir 1964. gadā uzņemtā Latvijas PSR ģimenes filma. Filmas režisors ir Aleksandrs Leimanis. Filma uzņemta Rīgas Kinostudijā pēc Arkādija Mlodika un Aleksandra Vlasova tāda paša nosaukuma noveles motīviem.
Cīrava
Vēsture
Vēstures avotos pirmo reizi minēta 1253. gadā, kad Kurzemes bīskapa vasaļiem izlēņotas Cīravas Dzērves (Dserwen). Vārds „Cīrava” kuršu valodā apzīmējot strauju pagriezienu, virziena maiņu, ko dara Durbes upe ciema centrā. 1560. gadā Cīravu ieguva dāņu hercogs un pēdējais Kurzemes bīskaps Magnuss. Pēc tam Cīravas muiža nokļuva Bēru dzimtas īpašumā.
Zdravko Kuzmanovičs
Sasniegumi
Basel
Jūlijs Dievkociņš
Literārais darbs
<blockquote class="toccolours" style="text-align:left; width:30%; float:left; padding: 20px 5px 20px 5px; display:table;">""... Sarkanais putniņš Ielaidās manā Ilgās tvīkstošā Karstajā sirdī. Ielaidās sirdī, Sāka to knābāt Bezgala sāpīgi, Bezgala tīksmīgi: Mirdzošā saule Dedzināt sāka, Rožainā gaisma Muļķoja prātu...”"
Mājaslapa
Apzīmējumu mājaslapa lieto vairāku jēdzienu nosaukšanai:
FreeDOS
FreeDOS ir operētājsistēma, kas ir pilnībā savietojama ar MS-DOS lietojumprogrammām un draiveriem. FreeDOS ir brīva un atvērtā pirmkoda operētājsistēma. Viens no projekta mērķiem bija izveidot atvērtā pirmkoda interperetatoru, kas aizstātu MS-DOS interperetatoru commmand.com. Projekts tika aizsākts 1994. gadā (pēc Microsoft paziņojuma pārstāt atbalstīt MS-DOS).
Latvijas Republikas Finanšu ministrija
Ministrijas funkcijas
Finanšu ministrijas funkcijas un uzdevumus nosaka tās nolikums. Ministrijas darbu vada arī valsts sekretārs. Valsts sekretāra galvenie uzdevumi ir nozares politikas un stratēģiju izstrādes organizēšana, nozares politikas īstenošana, iestādes administratīvā darba vadīšana un ministriju funkciju izpildes organizēšana. Ministrijas padotībā strādā Centrālā finanšu un līgumu aģentūra, Iepirkumu uzraudzības birojs, Izložu un azartspēļu uzraudzības inspekcija, Valsts kase, kā arī Valsts ieņēmumu dienests.
Latvijas Republikas Iekšlietu ministrija
Darbības mērķi
Ministrijas funkcijas un uzdevumus nosaka tās nolikums. Ministrijas darbu vada arī valsts sekretārs. Valsts sekretāra galvenie uzdevumi ir nozares politikas un stratēģiju izstrādes organizēšana, nozares politikas īstenošana, iestādes administratīvā darba vadīšana un ministriju funkciju izpildes organizēšana.
Miķeļtornis
Ciemā atrodas augstākā bāka Latvijā — Miķeļbāka, 1883. gadā celta Miķeļtorņa luterāņu baznīca, Pizes lībiešu kapsēta. No bākas, kas savulaik nosaukta Krievijas imperatora Aleksandra II brāļadēla vārdā (ru), latviskojot cēlies ciema mūsdienu nosaukums. Kaut arī vasaras atpūtnieku uzņemšana ir galvenā saimniecības nozare ciemā (ir kempings un vairākas viesu mājas), pat vasaras vidū plašās smilšu pludmales pie Miķeļtorņa ir salīdzinoši maz izmantotas.
Muhameds Ikbāls
Muhameds Ikbāls (ur, dzimis, miris ) bija musulmaņu dzejnieks, filozofs un politiķis, kurš dzimis Silkotā, Britu Indijā (mūsdienu Pakistānā). Viņa rakstīta dzeja urdu, arābu un persiešu valodās tiek uzskatīta par vienu no izcilāko mūsdienu dzejā. Ikbāls ir viens no Pakistānas idejiskajiem "tēviem". Viņa vīzija par atsevišķu musulmaņu valsti Indijā bija pamats Pakistānas valsts nodibināšanai. Pakistānā viņš tiek dēvēts par Allamu Ikbālu (, Allama nozīmē skolotājs), bet Afganistāna un Irānā, kur plaši pazīstama viņa dzeja persiešu valodā, viņu dēvē par Ikbālu no Lahoras (Iqbāl-e Lāhorī).
Jēkabmiesta apriņķa skola
Skola tika atvērta 1805. gadā ar vācu mācību valodu. Skolā bija trīs klases ar pieciem skolotājiem, ieskaitot krievu valodas un zīmēšanas pasniedzējus. Skolas uzturēšanā bija jāpiedalās arī jēkabpiliešiem, maksājot 100 dālderus gadā par telpu īri un 25 dālderus gadā skolotājam.
Led Zeppelin II
Led Zeppelin II ir otrais britu rokgrupas Led Zeppelin albums. Balstoties uz iepriekšējā albuma idejām, grupa attīstīja smago roku, radot dziesmas, kurās vēl vairāk dominēja elektriskās ģitāras un basģitāras rifi un bungas. Daļa kritiķu uzskata, ka šis albums atstāja lielāku ietekmi uz rokmūziku nekā pirmais. Dziesmas kā "Whole Lotta Love" un "Heartbreaker" tiek uzskatītas par vienām no vislabākajām Džimija Peidža kompozīcijām, kamēr instrumentālais skaņdarbs "Moby Dick" demonstrēja Džona Bonhema bundzinieka spējas.
Bišumuiža
Vēsture
1786. gadā muižu atklātā izsolē nopirka Rīgas Lielās ģildes tirgotājs Frīdrihs Hilzens. Ap 1810. gadu par Bišumuižas īpašnieku kļuva tirgotājs Jēkabs Johans Brandenburgs, kas 1820. gados uzcēla pašreizējo klasicisma stila muižas kungu māju. 1828. gadā pirmo reizi tika iezīmēta Rīgas plānā kā pilsētas daļa.
Sabiedriskais transports
Bišumuižā var nokļūt ar 10. tramvaju un ar 12. un 23. autobusu. Bišumuižā atrodas arī 10. tramvaja maršruta galapunkts "Bišumuiža".
Jeļena Ļevčanka
Biogrāfija
Jeļena Ļevčanka ir viena no Baltkrievijas sportistu brīvās apvienības dibinātājām.
Džūljans Asānžs
Dzīvesgājums
2012. gada 19. jūnijā Asanžs lūdza politisko patvērumu Ekvadoras vēstniecībā Londonā, 16. augustā Ekvadoras Ārlietu ministrija apstiprināja, ka piešķirs Asanžam patvērumu. Kad Ekvadoras prezidents viņam atcēla patvēruma tiesības, 2019. gada 11. aprīlī policija Asanžu Ekvadoras vēstniecībā arestēja un Vestminsteras miertiesa viņu notiesāja par drošības naudas noteikumu pārkāpšanu.
Latvijas Republikas Izglītības un zinātnes ministrija
Ministri
No 1918. līdz 1940. gadam amata nosaukums bija — izglītības ministrs, no 1990. līdz 1993. gadam — tautas izglītības ministrs, no 1993. līdz 1994. gadam — izglītības, kultūras un zinātnes ministrs. Periodā no 1995. līdz 1996. gadam pastāvēja arī Izglītības valsts ministra amats un no 1995. līdz 1999. gadam — augstākās izglītības un zinātnes valsts ministra amats.
XHTML
Pārskats
Lielākā daļa populārāko tīmekļa pārlūkprogrammu pēdējo versiju iekļauts XHTML atbalsts, savukārt vecākās pārlūkprogrammas apstrādā XHTML dokumentus kā parastus nestandarta HTML dokumentus. Būtībā var teikt, ka gandrīz visas datoru XHTML pārlūkprogrammas atbalsta HTML, savukārt gandrīz visas HTML pārlūkprogrammas atbalsta XHTML. Tiek uzskatīts, ka tieši tas palēnina pāreju no HTML uz XHTML. Neskatoties uz Microsoft dalību Globālā tīmekļa konsorcija standartu izstrādē, Internet Explorer neatbalsta atsevišķus XHTML paveidus. Līdz ar to tīmekļa lappušu izstrādātāji bieži vien ir spiesti izvēlēties starp standartiem atbilstošu kodu un kodu, ko spēs pareizi attēlot visas tīmekļa pārlūkprogrammas.
Leba
Leba - pilsēta Polijas ziemeļos, Pomožes vojevodistē, osta pie Baltijas jūras uz ziemeļiem no Lemborkas.
Megava
Megava, arī Mēguve (lt, lejasvācu: Megowen) ir senās Kursas zeme (la) pie Sventājas un Akmens upēm starp Baltijas jūru un Cekli, dienvidos robežojoties ar Pilsāta zemi, ziemeļos ar Duvzares zemi. Tagad tā ir Lietuvas Republikas sastāvdaļa, aizņemot Palangas pilsētu un daļu no Klaipēdas apriņķa (Kretingas rajonu). Megavā dzīvojošie kurši daudzu gadsimtu laikā saplūda ar vācu un žemaišu ieceļotājiem.
Gulbenes Sarkanā pils
Gulbenes Sarkanā pils ir neogotikas stilā celta Vecgulbenes muižas pils Parka ielā 10 Gulbenē. Tā ir sarkano ķieģeļu celtne ar neogotikai raksturīgu torni, fasāžu apdari un skulptūrām nišās. Mūsdienās ēka pieder Gulbenes novada pašvaldībai, tai ir vietējas nozīmes arhitektūras pieminekļa statuss, tomēr tās atjaunošanai trūkst līdzekļu.
Kotangenss
Skatīt arī
Trigonometric functions Trigonometriske funksjoner
Žurnālistika
Pētnieciskā žurnālistika
Pētnieciskās žurnālistikas piemēri Latvijā: 90.gadu pētījumi par Haritonova brigādi, Lata International, Lattelekom jumta līgumu, G-24 izsaimniekošanu, Bankas Baltija krahu, Latvijas Kuģniecības un Latvijas gāzes privatizāciju u.c.
Aleutu salas
Ģeogrāfija
Arhipelāgs sastāv no 14 galvenajām salām un vairāk par 200 nelielām saliņām un klintīm. Dalās vairākās salu grupās:
Gulbenes Sarkanā pils
Vēsture
Pēc 1920. gada agrārās reformas pili atsavināja tās īpašniekam un tās telpas piešķīra Vecgulbenes miesta sešklasīgajai pamatskolai, ko 1928. gadā pārdēvēja par Gulbenes pilsētas pamatskolu. Ēku pamatīgi pārbūvēja skolas vajadzībām. Otrā pasaules kara laikā ēkā atradās kara hospitālis. 1962. gadā skolu pārdēvēja par Gulbenes 3. astoņgadīgo skolu un 1963. gadā pils ēkai piebūvēja jaunu skolas korpusu no baltiem silikātķieģeļiem.
ACF Fiorentina
Fiorentina divreiz uzvarējusi Itālijas čempionātā (1955./56. un 1968./69. gada sezonā), kā arī sešas reizes Itālijas kausā un vienu reizi Itālijas superkausā. Eiropas klubu turnīros Fiorentina 1960./61. gada sezonā ieguva Kausu ieguvēju kausu un zaudēja finālā gadu vēlāk. Eiropas kausa finālā viņi iekļuva 1956./57. gada turnīrā, kur zaudēja Real Madrid. Visbeidzot, neizdevās uzvarēt arī UEFA kausa finālā 1989./90. gada sezonā.
Encelads (pavadonis)
Mūsdienās ir zināms tas, ka Encelads ir ģeoloģiski aktīvs pavadonis, uz kura regulāri norisinās vulkāniskas aktivitātes. Tāpat uz Encelada virsmas ir novēroti un konstatēti vairāk kā 100 aktīvi ledus geizeri, kas nepārtraukti piepilda tā atmosfēru ar ūdens garaiņiem, kā arī baro Saturna gredzenu sistēmu ar ledus izmešiem. 2014. gada aprīlī NASA ziņoja, ka caur gravitācijas mērījumiem ir izdevies apstiprināt to, ka zem pavadoņa dienvidu polārā reģiona biezās ledus kārtas (30 līdz 40 kilometru dziļumā) varētu pastāvēt aptuveni līdz 10 kilometru dziļš apakšzemes okeāns, kas tādējādi izskaidrotu nemitīgo ūdens garaiņu nokļūšana pavadoņa atmosfērā. Visbeidzot 2017. gada aprīlī NASA ziņoja, ka zem Encelada ledus kārtas dziļi okeāna dzelmē teorētiski varētu eksistēt dzīvībai, precīzāk sakot, mikroorganismiem, piemēroti nosacījumi.
Atklāšana un nosaukums
Par spīti tam, ka Encelads ir viens no spožākajiem objektiem Saules sistēmā, to relatīvi mazo izmēru dēļ no Zemes nav iespējams novērot ar neapbruņotu aci, tādējādi līdz pat 18. gadsimta beigām cilvēkiem par tā eksistenci nebija nekādu zināšanu. Pirmo reizi vēsturē Enceladu izdevās novērot 1789. gada 28. augustā, kad britu astronoms Viljams Heršels, izmantojot tajā laikā spēcīgāko teleskopu (lēcas diametrs bija 1,2 metri), orbītā ap Saturnu atklāja jaunu pavadoni. Līdz ar to Encelads kļuva par pirmo no diviem pavadoņiem, kuru ap Saturnu izdevās atklāt Vilajmam Heršelam, kā arī par sesto pavadoni, kas tika atklāts ap Saturnu.
Botāniskais dārzs
Botānisko dārzu sadarbība
1954. gadā dibināta Starptautiskā Botānisko dārzu asociācija (The International Association of Botanic Gardens). Mūsdienās koordinācijas darbu veic arī Botanic Gardens Conservation International (BGCI), kuras misija ir botānisko dārzu mobilizācija un partneru iesaistīšana augu valsts daudzveidības nodrošināšanā cilvēku un planētas labklājībai. Tajā ir vairāk kā 700 biedru - galvenokārt botāniskie dārzi - no 118 valstīm. Organizācija atbalsta Globālo Augu aizsardzības stratēģiju, iesaistoties ar resursiem, publikācijām un organizējot starptautiskas konferences un augu sugu aizsardzības programmas.
SQL injekcija
Sensitīvas informācijas iegūšana
Modificējam pieprasījumu: http://www.al_quaeda.org/news/iraq/newsarticle.php?id=99999%20union%20select%201,2,3,version,5,6,7,8,9,10. Ja datu tipi izvades laukā pieļauj teksta informācijas izvadi, tad tiek izvadīta datubāzes MySQL versija. Ja četrnieku logā nomaina uzraksts, kas ir līdzīgs šim - 5.0.45-log, tad top zināma izmantotā MySQL versija. Šeit būtiskākais ir pirmais cipars- 3.xx versijās ir ļoti grūti darboties praktiski (aplūkotā metode vispār nebūs iespējama), 4.xx arī nākas paļauties uz intuīciju, kamēr 5.xx piedāvā ērtus instrumentus ne tikai MySQL lietotājam, bet arī hakerim. Tā aplūkotajā gadījumā, izmantojot piektās MySQL versijas sistēmas tabulu, var noskaidrot visu DB tabulu nosaukumus. Modificējot pieprasījumu uz ..%20union%20select%201,2,3,table_name,5,6,7,8,9,10 %20from%20information_schema.tables, iegūst pirmās tabulas nosaukumu. Tālāk, izmantojot komandu limit x.x, ko pievieno pieprasījuma beigās, var noskaidrot visu DB tabulu nosaukumus. Vēl viena sistēmas tabula - INFORMATION_SCHEMA.COLUMNS, ļauj līdzīgā veidā noskaidrot kolonnu nosaukumus. Kad tas ir izdarīts, tad iegūt attiecīgās mājaslapas lietotājvārdus un attiecīgo paroļu hešus ir tikai tehnisks jautājums.
Injekcija virknes parametros
Pieņemsim, ka servera programmatūra saņem pieprasījumu veikt izmaiņu meklēšanu ar parametru search_text, izmantojot to nākamajā SQL vaicājumā (šeit parametri tiek ekranēti ar pēdiņām):
SELECT id_news, news_date, news_caption, news_text, news_id_author FROM news WHERE news_caption LIKE('%') AND (news_id_author='1%')
Skriptu, kuri nav aizsargāti pret uzbrukumiem, meklēšana
Visbiežākie anomālas uzvedības piemēri:
Skaitlisko parametru filtrācija
id_int := StrToInt(id); statement := 'SELECT * FROM users WHERE id = ' + IntToStr(id_int) + ';';
Parametrizētu vaicājumu izmantošana
Daudzi datu bāzu serveri atbalsta iespēju nosūtīt parameterizētus vaicājumus. Turklāt ārējās izcelsmes parametri tiek nosūtīti uz serveri atsevišķi no paša vaicājuma, vai automātiski tiek ekranēti ar klienta bibliotēku. Šim nolūkam tiek izmantots,
Smagais metāls (mūzikas žanrs)
Smagais metāls (en) jeb metālmūzika ir rokmūzikas žanrs, kas radās un attīstījās 1960. gadu beigās un 1970. gadu sākumā Savienotajās Valstīs un Apvienotajā Karalistē. Smagajam metālam ir raksturīgi agresīvi, brāzmaini ritmi un spēcīga ģitārspēle.
Teoderihs fon Bukshēvdens
Teoderihs fon Bukshēvdens bija Livonijas bīskapa Alberta vecākais brālis, kas 1203. gadā kopā ar viņu ieradās Rīgā un piedalījās daudzos krustagājienos pret igauņiem.
PW-Sat
Lidojuma gaita
PW-Sat tika palaists 10:00 UTC ar nesējraķeti Vega no Gviānas kosmiskā centra. Vega, kas ir vairāku Eiropas valstu kopražojums, šis bija pirmais lidojums. Kopā ar PW-Sat tika palaisti arī pavadoņi LARES, ALMASat-1, XaTcobeo, UniCubeSat-GG, ROBUSTA, e-st@r, Goliat, MaSat-1.
2012. gada aprīlī un maijā tika sūtītas komandas, lai pavadonis sāktu izvērst buru, bet PW-Sat neatbildēja. Tika secināts, ka problēma ir sakaru moduļa aparatūrā, kas tika atklāta citos šī modeļa moduļos. PW-Sat bija plānots orbītā atrasties līdz 2013. gadam, kad tas noietu no orbītas.
Ģitāras pastiprinātājs
Izplatītākās formas
Dažu pastiprinātāju, kurus izmanto ar elektriskajām ģitārām, signāls tiek vadīts ar tranzistoru palīdzību. Tos ir vieglāk remontēt, tie ir vieglāki un lētāki, tomēr tie ir arī trokšņaināki. Lielākā daļa roka un blūza žanru ģitāristi gan dod priekšroku tādu pastiprinātāju skaņai, kuru signāls tiek laists caur elektronu lampām, par spīti to trūkumiem — lielākai cenai, svaram, lampas periodiski jāmaina un jāapkopj (reizi gadā vai divos, atkarībā no lietošanas biežuma). Šo pastiprinātāju skaņa ir siltāka, dzidrāka, skanīgāka. Dažos modernajos pastiprinātājos ir apvienotas gan lampu, gan tranzistoru pastiprinātāju īpašības.
Rīgas robežas
Rīgas robežu izmaiņas vēstures gaitā
Pilsētas robežu sākumā veidoja pilsētas nocietinājumi, bet apdzīvotā teritorija bija plašāka par nocietinājumos ietverto. Jau 13. gadsimtā ārpus mūriem pastāvēja priekšpilsētas. Pirmais pilsētas aizsardzības mūris stiepās pa tagadējām Kalēju, Zirgu, Krāmu, Daugavas ielām un Rīgas upi. 1210. gadā mūri pagarināja līdz Daugavai. Pilsētas platība mūra iekšpusē bija aptuveni 16 hektāri. 13. gadsimtā beigās pilsētas nocietinājumus paplašināja gar Daugavmalu līdz Sv. Gara tornim, pa Torņu ielu līdz Pulvertornim un pa tagadējo Meistaru ielu līdz Kalēju ielai kopā ietverot 28 hektārus lielu teritoriju. Šāda Rīgas robeža saglabājās līdz 16. gadsimtam (nelielas pārmaiņas notika sakarā ar Ordeņa pils būvi). 16. gadsimta vidū sākās jaunas nocietinājumu sistēmas izbūve, kas ilga aptuveni 100 gadus. Vaļņa iekšpusē tika ietverta aptuveni 35 hektārus liela teritorija. Šīs robežas iezīmē tagadējais pilsētas kanāls un 17. gadsimta beigās celtā Citadele.
Graubindenes kantons
Graubindenes kantons ir lielākais no Šveices 26 kantoniem. Kantona administratīvais centrs ir Kūra. Graubindenes kantons robežojas ar Tičīno, Ūrī, Glarusas un Sanktgallenes kantoniem, kā arī ar Itāliju, Austriju un Lihtenšteinu. Administratīvi sīkāk Graubindene dalās 11 apgabalos. Graubindenes kantons ir vienīgais, kurā ir trīs oficiālās valodas un kurā viena no tām ir retoromāņu.
Žans Batists Bio
1804. gada augustā kopā ar Gei-Lisaku pacēlās gaisā ar gaisa balonu, lai pētītu Zemes atmosfēru. Viņi sasniedza 3400 metru augstumu. Piedalījies ģeodēzijas pētījumos Spānijā, Francijā, Skotijā, Itālijā un Portugālē.
.ae
.ae redeliģēšana
Sākotnēji .ae domēns tika deliģēts UUNET. Tā, kā domēnam jābūt administrētam valstī, kuru tas pārstāv .ae 1995. gadā tas tika piešķirts Etisalat, kuram sekoja īss Apvienoto Arābu Emirātu Universitātes administrācijas periods. Kopš tā laika Etisalat caur tā daļu AAE tīkla informācijas centru ir atbildīgs par darbībām ar .ae domēnu. 2006. gadā GITEX izstādes laikā Telesakaru regulators TR paziņoja, ka .ae ALD pārvalde tik pārcelta no Etisalat/AAEnic (pašreizēja domēna administratora) uz TR. Tika izveidota jauna institūcija — .ae Domēna Administrācija, kura nodrošinās .ae pārvaldi, balstoties uz jaunākajām DNS un Domēnu reģistra tehnoloģijām. 2008. gada janvāra laikā IANA oficiāli redeliģēja .ae domēnu TR. 2008. gada 3. augustā .aeDA pārņēma DNS un palaida savu servisu ar jauno reģistratoru sistēmu. Jauna sistēma darbojas pēc reģistrs-reģistrators principa. Pašlaik .aeDA ir akreditējis piecpadsmit reģistratorus no dažādām pasaules malām. Interneta lietotājiem ir iespēja reģistrēt un pārvaldīt savus .ae domēnus, izmantojot interneta sistēmu, nevis e-pasta vēstules reģistratoram. .aeDA noteikumi nosaka, ka domēna lietotājs drīkst pārvietot savu domēnu starp reģistratoriem bez maksas. .ae ir pirmais augstāka līmeņa domēns Arābu reģionā, kurš izmanto standarta reģistrs-reģistrators modeli un izmanto EEP (Extensible Provisioning Protocol) domēnu pārvaldīšanai.
2009.—2010. gada KHL sezona
Kontinentālā hokeja līga 2009-10 bija otrā Kontinentālās hokeja līgas sezona, kas sākās. Tajā spēlēja 24 komandas. 21 komanda bija no Krievijas, bet pa vienai bija no Latvijas, Baltkrievijas un Kazahstānas.
Smilšvaboļu dzimta
Klasifikācija
Sākumā smilšvaboles tika pieskaitītas pie Cicindelidae dzimtas, bet pašlaik biologi aktīvi diskutē par to, vai tās tomēr nepieder pie Cicindelinae skrejvaboļu dzimtas. Nesen daži autori pat gribēja ierakstīt šo apakšdzimtu tribas veidā Carabinae apakšdzimtā, bet šo ideju viņu kolēģi neatbalstīja.
Šajā apakšdzimtā ir atklātas 2100 sugas. Pamatģints Cicindela sastāvā ir lielākā daļa no dzimtas sugām.
Īpaši atzīmējams ir Vācijas entomologs Hermans Rihards Horns, kurš ir atklājis daudz smilšvaboļu sugu.
Interneta medija tips
Interneta medija tips (en), sākotnēji saukts par MIME tipu (MIME type; pēc MIME), reizēm arī par satura tipu (Content-type; pēc galvenes nosaukuma, kurā tas tiek izmantots), ir divu daļu identifikators faila formātiem internetā. Identifikatori sākotnēji definēti e-pasta sūtīšanai ar SMTP, bet vēlāk tiem rada pielietojumu arī citos protokolos, piemēram, HTTP un SIP.
Medija tips sastāv vismaz no divām daļām: tipa un apakštipa, kuri atdalīti ar slīpsvītru "/". Vēl var būt neobligāti papildu parametri. Piemēram, teksta tipa apakštipam var būt rakstzīmju kopas (charset) parametrs, kurš rāda simbolu kodējumu, un vairākdaļu tipa apakštipam visbiežāk norāda robežatdalītāju starp daļām.
Plašāk izmantoto medija tipu uzskaitījums
IANA pārvalda un reģistrē medija tipus un rakstzīmju kopu kodējumus. Organizācija ir izveidojusi sarakstu, kas ir publiski pieejams globālajā tīmeklī. Zemāk uzskaitīti plašāk izmantotie medija tipi, kurus izmanto internetā:
Ugāle
Vēsture
Vēstures avotos Ugāle (Ugalen) pirmo reizi minēta 1253. gadā Kursas zemes Vanemas sadalīšanas līgumā. Nosaukums, iespējams, cēlies no lībiešu valodas ugal un nozīmē „vieta, kur šalc“. Ugāles pilskalns bijis kuršu kiligundas centrs.
Skorča
Skorča - pilsēta Polijas ziemeļos, Pomožes vojevodistē uz dienvidiem no Starogardas Gdaņskas.
Aleksandrs Jagellons
Dzīvesgājums
Aleksandrs bija Jagaiļa mazdēls, Lietuvas dižkunga un Polijas karaļa Kazimira IV un Svētās Romas impērijas ķeizara Albrehta II meitas Austrijas Elizabetes ceturtais dēls. Pēc tēva nāves viņš 1492. gadā tika ievēlēts par Lietuvas dižkungu un turpināja Lietuvas karu ar Maskaviju (1487—1494) par virsvadību austrumslāvu apdzīvotajās kņazistēs. Pēc militārajām neveiksmēm dižkungs Aleksandrs 1493. gada martā vērsās pēc palīdzības pie sava brāļa Polijas karaļa Jana I Olbrahta, bet to nesagaidījis, 1494. gada janvārī uzsāka miera sarunas ar Maskavijas lielkņazu Ivanu III.
2011. gada NBA finālsērija
Priekšvēsture
Dalasas "Mavericks" iekļuva finālā, pateicoties uzvarai pār Oklahomasitijas "Thunder" Rietumu konferences finālā. Rietumu konferences pusfinālā Mavericks" izslēdza no turpmākas cīņas par NBA čempionu titulu toreizējos čempionus Losandželosas "Lakers". Maiami "Heat" iekļuva finālā, pateicoties uzvarai pār NBA regulārā čempionāta uzvarētājiem Čikāgas "Bulls" Austrumu konferences finālā.
Rokenrols
Vēsture
Rokenrols radīja revolūciju populārās mūzikas pasaulē. Tas notika, pateicoties divu pasaulslavenu dziedātāju centieniem. Bils Heilijs un viņa grupa Comets uzsāka savu mūziķu karjeru, izpildot dziesmas kantori un vesterna stilā.
Sermulis
Uzvedība
Sermulis ir aktīvs galvenokārt naktī, dienā tas ļoti reti izlien no savas alas. Pateicoties savam lokanajam un slaidajam ķermenim, tas medī gan pazemē, grauzēju alās, gan virs zemes. Sermulis, kad meklē medījumu, pa zemi pārvietojas zigzag veidā īsiem lēcieniem. Tas ir ļoti ātrs dzīvnieks, spēj veikli rāpties krūmos un kokos. Veiklībā kokā tas neatpaliek no vāveres, un spēj norāpties no koka ar galvu pa priekšu. Ļoti labi peld, tādēļ sermulis ir kolonizējis arī salas, kas neatrodas pārāk tālu no krasta. Pa jūru sermulis var nopeldēt līdz 1,5 km.
Sermuļa dabīgie ienaidnieki ir vilki, lapsas, koijoti, kaķi un āpši.
Jurijs Maļenčenko
Sestais lidojums sākās 2015. gada decembrī, dodoties uz SKS ar kosmosa kuģi Sojuz TMA-19M (bija tā komandieris). Bija SKS-46 un SKS-47 lidojuma inženieris. Uz zemes atgriezās 2016. gada jūnijā.
Heptode
Uzbūve
Heptodei ir pieci koncentriski spirāliski tīkliņi. "Klasiskās" heptodes pirmais un trešais tīkliņš (skaitot no katoda) tiek izmantoti kā stūrējošie tīkliņi, trešais un ceturtais - savienoti savā starpā un kalpo kā ekrāntīkliņi, bet piektais ir bremztīkliņš, kas parasti lampas balona iekšpusē savienots ar katodu.
Gunārs Cīrulis
Dzīvesgājums
Dzimis 1923. gadā Rīgā ārsta Haima Civjana un viņa sievas Bertas, dzimusi Treivas, ģimenē. Abi vecāki bija studējuši Tartu universitātē, tēvs līdz 1934. gadam bija Rīgas galvenā ārsta vietnieks, bet māte acu ārste. Mācījās Rīgas 17. vidusskolā, ko pabeidza tieši pirms Otrā pasaules kara sākuma, trīs gadus vecākā māsa Zelma studēja klasisko filoloģiju.
Miris 2002. gada 25. oktobrī Jūrmalā, apglabāts Lielupes kapos. Viņa dēls Juris Civjans (Yuri Tsivian) ir kinozinātnieks, Čikāgas universitātes profesors.
Snovbords 2010. gada ziemas olimpiskajās spēlēs
Programma
‡ -sacīkstes sāksies/beigsies naktī, kad Latvijā jau būs iestājusies nākamā diena
Eiropas ūdele
Eiropas ūdeles izzušanas iemesli
Faktori, kas noveduši Eiropas ūdeles populāciju līdz gandrīz pilnīgai izzušanai ir visai dažādi. Skaits samazinājies un suga lielākajā areāla daļā izzudusi saistībā ar dzīvesvietu biotopu degradāciju un iznīcināšanu samērā plašā teritorijā, kurā veikti meliorācijas darbi vai kura pakļauta intensīvai saimnieciskai izmantošanai. Dažviet negatīva nozīme bijusi ūdenstilpju piesārņošanai, iepriekšējos gadsimtos nozīmīgs skaita samazināšanās cēlonis ir bijušas medības. Daļā Eiropas šo cēloņu dēļ suga bija izzudusi jau pirms Amerikas ūdeles invāzijas, piemēram, Vācijā tā nav sastopama jau kopš 1925. gada.
Latvijas Republikas Satiksmes ministrija
Ministrijas darbu vada valsts sekretāre Ilonda Stepanova. Valsts sekretāra galvenie uzdevumi ir nozares politikas un stratēģiju izstrādes organizēšana, nozares politikas īstenošana, iestādes administratīvā darba vadīšana un ministriju funkciju izpildes organizēšana.
Darbības mērķi
Satiksmes ministrija veic šādas funkcijas:
Iestādes un kapitālsabiedrības
Satiksmes ministrijas padotībā esošas iestādes:
Gulbenes pils
Gulbenes pils var būt:
Pokrova kapi
Vēsture
Apbedīšanu pārtrauca 1964. gadā, bet 1967. gadā Pokrova kapus administratīvi apvienoja ar Lielajiem kapiem, lai veidotu memoriālo parku.
Četri gadalaiki
Soneti
un putniņi atsāk savas valdzinošās dziesmas.
bet draudīgi ziemeļu vēji spēji nopūš tās malā:
zibšņu un dārdoņas izbiedētas.
zemnieki cildina
dzīvnieks cīnās pretī,
pat caur māju cieši aizvērtām durvīm -
tā ir ziema, kas prieku mums nes!
Slāpētājs
Slāpētāju dizains un konstrukcija
Bieži vien viena, lielāka izplešanās kamera ir tieši pie stobra purna, kas ļauj dzinējmateriāla gāzēm krietni izplesties un samazināt ātrumu pirms lielākā to daļa sāk sastapties ar izveidoto kavēkļu vai apslaucītāju sekciju slāpētājā.
Starpplātnes
Daudzi materiāli var tikt izmantoti, lai sakārtotu kameras un izkliedētu vai atvēsinātu gāzes; tas iekļauj metāla cilpas un tērauda „vilnu”. Tie ir efektīvāki kā tukšas kameras. Bet mazāk efektīvi kā slapjās konstrukcijas. Tērauda „vilna” nolietojas ļoti ātri (apmēram 3 šāvieni); metāla cilpas var ilgt simtiem vai tūkstošiem šāvienu pusautomātiskajā režīmā, un nedaudz mazāk pilnīgi automātiskajā režīmā.
Slāpētāji un klusinātāji
Daži slāpētāji veic ļoti efektīvu stobra purna sprādziena viļņa skaņas klusināšanu, līdz līmenim, ka darbības un lodes skaņas ir tikpat skaļas vai skaļākas kā stobra purna sprādziena viļņa skaņa, tam izejot no slāpētāja. Tie reizēm tiek nepareizi pieņemti par klusinātājiem: tie pilnībā neapklusina pārējās šāviena skaņas.
Šaujamieroči lietošanai ar slāpētājiem
Speciāli izstrādāti šaujamieroči ar iebūvētajiem slāpētājiem kopumā nodrošina labāko rezultātu, jo slāpētājs var tikt maksimāli iebīdīts, lai samazinātu ieroča kopējo garumu, un kalibrs var tikt izvēlēts maksimālai izpildei kopā ar slāpētāju. .45 ACP ir ideāla izvēle, kopš standarta 230 grānu (15 g) pielādēšana ir gan iedarbīga, gan zemskaņas. Ir pieejamas arī speciāli izstrādātas patronas lietošanai ar slāpētājiem. Iespējams .300 Whisper ir pašas ierastākās no tām. Tā ir izgatavota apgriežot 5.56 x 45 mm NATO patronu īsākā garumā, tad paplašinot kakliņu, lai piemērotos .30 caliber (7.62 mm) lodei. Tā ir pielādēta ar smagu lodi, kas sver vairāk par 200 grāniem (13 g) un kurai ir zemskaņas ātrums. Tas dod tai .45 ACP stobra purna enerģiju un daudz labāku ballistisko koeficentu labākai tāla attāluma izpildei. 5.56 mm NATO lietošana par pamata ietvaru nozīmē, ka tas var tikt ievietots atvasinātajās M16 šauteņu kamerās ar vienkāršu stobra nomaiņu. Vēl ar specialo apslāpēto šaujamieroču lietošanu varētu piebilst, ka .300 Whisper ir kļuvis populārs metāla siluetu šāvējiem tā vājā atsitiena, laba šaušanas tāluma izpildi un ļoti augstu precizitāti.
Stokholmas lēne
Stokholmas lēne  (sv) ir Zviedrijas lēne, kas atrodas Baltijas jūras piekrastē valsts austrumos, Svēlandes vēsturiskajā zemē. Robežojas ar Upsālas un Sēdermanlandes lēnēm. Lēnes centrs ir valsts galvaspilsēta Stokholma. Lēnē dzīvo piektā daļa Zviedrijas iedzīvotāju.
Gērijs Frensione
Viņa darbība pamatā saistīta ar šādām tēmām: 1) dzīvnieku kā īpašuma statuss, 2) atšķirības starp dzīvnieku tiesību un dzīvnieku labturības pieejām un 3) dzīvnieku tiesību teorija, kas balstīta uzskatā, ka dzīvnieki spēj just.
Biogrāfija
Frensione ieguvis bakalaura grādu filosofijā Ročesteras universitātē. Pēc tam maģistrantūrā studējis Lielbritānijā un doktora grādu ieguvis Virdžīnijas universitātē, kur strādājis arī par redaktoru žurnālā Virginia Law Review. Pēc grāda iegūšanas strādājis ASV Apelācijas tiesā un Augstākajā tiesā. 1984. gadā sācis strādāt Pensilvānijas universitātē un 1985. gadā kļuva par pirmo akadēmiķi, kas sācis pasniegt arī dzīvnieku tiesību teoriju. Kopš 1989. gada Ratgersa universitātē pasniedz dažādus kursus saistībā ar cilvēktiesībām un dzīvnieku tiesību teoriju kā arī krimināltiesības un tiesību filosofiju.
Saistība ar citām pieejām
Frensiones pieeja atšķiras arī no Toma Rīgena skatījuma. Arī Rīgens atbalsta abolicionisma pieeju, taču to attiecina uz dzīvniekiem, kam ir noteiktā līmenī attīstītas prāta spējas. Turklāt kaut arī Rīgens atzīst, ka nav iespējams strikti nošķirt cilvēkus no dzīvniekiem, viņš uzskata, ka cilvēkiem nāve vienmēr ir lielāks kaitējums nekā dzīvniekiem. Pēc Frensiones domām, kaut arī Rīgens distancējas no Singera teorijas, šis viņa pieejas aspekts un visai tuvs Singera uzskatam, ka vairumam dzīvnieku nāve pati par sevi nav kaitējums. Ja Rīgenam ir taisnība, tad starp dzīvniekiem un cilvēkiem pastāv kvalitatīvs nošķīrums, kas var kalpot par attaisnojumu dzīvnieku izmantošanai. Frensione uzskata, ka Rīgens tāpat kā Singers šajā ziņā maldās. Viņš piekrīt, ka mēs varam nezināt, ko nāve nozīmē dzīvnieka gadījumā, taču tā ir mūsu ierobežoto izziņas spēju problēma. Mūsu nespēja saprast nāves nozīmi dzīvniekam nedod mums tiesības secināt, ka to interesēs nav dzīves turpināšana.
Latvijas iedzīvotāji Sarkanajā armijā Otrajā pasaules karā
Latviešu strēlnieku divīzijas
1941. gada 3. augustā Staļins deva rīkojumu par latviešu strēlnieku divīzijas izveidošanu. 201. Latvijas (vai latviešu) strēlnieku divīzijas formēšana tika uzsākta Gorohovecas nometnē, apmēram 300 kilometrus uz austrumiem no Maskavas. Tās personālsastāvu veidoja kauju zaudējumu dēļ izformēto latviešu karaspēka daļu karavīri, bet vēlāk galvenokārt Krievijas latvieši, savukārt kara pēdējā fāzē arī citu tautību karavīri. Paralēli Gorohovecas nometnē bāzējās '''1. atsevišķais latviešu rezerves pulks'''. Tajā apmācību izgāja aptuveni 33 000 karavīru un tos pakāpeniski nosūtīja uz 201. (43. gvardes) latviešu strēlnieku divīziju, papildinot tās personālsastāvu pēc zaudējumiem kaujās.
Latvijas Universitātes Botāniskais dārzs
Botāniskā dārza teritorijā atrodas Latvijas Universitātes Astronomijas institūta Zemes mākslīgo pavadoņu novērošanas stacija un Latvijas trigonometriskā tīkla ģeodēziskais sākumpunkts.
ASCII
Kopsavilkums
ASCII formāta izmantošana datu apmaiņām tīklā tika aprakstīta 1969. gadā. Minētais dokuments oficiāli tika atzīts par interneta standartu 2015. gadā.
Dizaina apsvērumi
Komiteja apsprieda iespēju izmantot maiņas funkciju (tāpat kā ITA2), kas ļautu ar 6 bitu kodu attēlot vairāk par 64 kodiem. Izmantojot maiņas funkciju, atsevišķi rakstzīmju kodi nosaka turpmāk sekojošo rakstzīmju kodu. Tādējādi kods ir kompaktāks, taču tad tas ir mazāk uzticams datu pārsūtīšanā, jo kļūda datu pārsūtīšanā parasti lielu daļu pārsūtāmā koda padara nelasāmu. Standarta komiteja nolēma neizmantot maiņas funkciju, tāpēc ASCII bija nepieciešams vismaz 7 bitu kods.
Starpsecība pārvērš lielos burtus mazajos pirms ASCII vērtību salīdzināšanas.
Kjū dārzs
Kjū dārzs ir 121 hektāru liels.
Hetēra
Grieķu sabiedrībā hetēras darbojās, gan sociālajā, gan kultūras dzīvē, bieži viņu mājās pulcējās ievērojamākie tā laika darbinieki. Par hetērām vēlāk tika dēvētas arī prostitūtas.
Džons Hauards
2004. gadā Liberāļu partijai Hauarda vadībā izdevās ceturto reizi uzvarēt federālajās vēlēšanās. 2005. gada beigās Austrālijas parlaments pieņēma izmainītu Darba likumu (WorkChoices), kurš ierobežoja arodbiedrību tiesības uz streikiem un kolektīvos līgumus, kas izraisīja plašu demonstrāciju vilni valstī (Melburnā demonstrācijā izgāja 100 000 līdz 175 000 cilvēku).
Elazigas ils
Elazigas ils ir Turcijas ils.
Latvijas Republikas Vides aizsardzības un reģionālās attīstības ministrija
Vēsture
Vides aizsardzības un reģionālās attīstības ministrija tika izveidota 1993. gadā. No 2003. līdz 2011. gadam ministrija tika sadalīta Vides ministrijā un Reģionālās attīstības un pašvaldību lietu ministrijā. Pēc ministrijas reorganizācijas, 2011. gadā tā ieguva pašreizējo nosaukumu. 2022. gadā, līdz ar Kariņa 2. valdības izveidi, klimata joma tika nodota jaunajai Klimata un enerģētikas ministrijai.
Praviņi (stacija)
Praviņi ir pieturas punkts Tukuma novada Slampes pagastā, dzelzceļa līnijā Tukums II—Jelgava.
Jenšēpingas lēne
Jenšēpingas lēne (sv) ir Zviedrijas lēne, kas atrodas valsts centrālajā daļā, Smolandes vēsturiskajā zemē. Robežojas ar Hallandes, Vesterjētlandes, Esterjētlandes, Kalmaras un Krūnuberjas lenēm. Lēnes centrs ir Jenšēpinga.
Apūdeņošana
Apūdeņošana jeb irigācija ir lauksaimniecības tehnoloģija, kuras būtība ir ūdens pievadīšana laukiem no iekšējām ūdenstilpēm (parasti upēm vai ezeriem), lai nodrošinātu augāju attīstību.
Vēsture
Arī mūsdienās apūdeņošanu plaši izmanto lauksaimniecībā. Izšķir vairākus apūdeņošanas veidus: plūdu, smidzinātāju, rotācijas, pilienu, horizontālās virzības (ūdensvadi uz riteņiem) u.c. apūdeņošanas sistēmas.
Harija
Vēsture
1219. gada jūnijā Dānijas ķēniņš Valdemārs II kopā ar vēlāko Rīgenes vendu ķēniņu Viclavu I, Lundas arhibīskapu Andreasu un Igaunijas bīskapu Teoderihu devās karagājienā uz Rēveli. Pēc vienošanās ar igauņu vecākajiem viņi tagadējā Tallinas Domkalnā vecās igauņu Lindanises pils vietā sāka celt jaunu pili, kas vēlāk tika dēvēta par "dāņu pili".
Pegija Vitsone
Otrais kosmiskais lidojums sākās 2007. gada oktobrī, kad Pegija Vitsone kļuva par pirmo sievieti SKS komandiera statusā. kosmosa kuģī Sojuz TMA-11 viņa atgriezās uz zemes.
Eva Brauna
Pēc Gēli Raubalas pašnāvības 1931. gada 18. septembrī Hitleram nebija nevienas sievietes, līdz viņš ieveda tuvākajā lokā Evu Braunu. Viņa izturējās neuzkrītoši, nekādi neparādoties valsts politikā, bet bija tikai Hitlera privātās dzīves daļa. Nodrošinot viņas finansiālo neatkarību, Hitlers piešķīra Evai tiesības publicēt un saņemt honorāru par savām fotogrāfijām.
Eskišehiras ils
Eskišehiras ils ir ils Turcijas ziemeļrietumu daļā. Tā kopējā platība ir 13 652 km², bet pēc 2010. gada datiem ilā dzīvo 764 584 iedzīvotāji. Ils robežojas ar Biledžikas ilu ziemeļrietumos, ar Kitahjas ilu rietumos, ar Afjonkarahisaras ils dienvidrietumos, ar Konjas ilu dienvidos, ar Ankaras ilu un ar Bolu ilu. Ila administratīvais centrs un lielākā pilsēta ir Eskišehira.
Rockstar North
Rockstar North Ltd. (iepriekš — DMA Design Limited) ir skotu firma, kas veido datorspēles. Tā tika dibināta 1988. gadā. firmu izveidoja Deivids Džonss. Kompānija ir daļa no Rockstar Games, kura savukārt pieder Take-Two Interactive. Firma ir veidojusi GTA spēļu sērijas spēles, ieskaitot Grand Theft Auto III, Grand Theft Auto: Vice City un Grand Theft Auto: San Andreas, kuras ir vispārdotākās spēles priekš sestās paudzes konsolēm.
Nikolajs Manaseins
Dzīves gājums
Pēc kļūšanas par Krievijas impērijas tieslietu ministru Manaseins reformēja Baltijas provinču tiesu iekārtu, ieviesdams Krievijas 1864. gada tiesu iekārtas un procesu likumus. 1887. gadā visās Baltijas skolās ar likumu ieviesa krievu valodu, un vienīgi ticības mācība notika latviešu valodā.
Kolbeka rags
Kolbeka rags ir zemesrags Mērijas Bērdas Zemes ziemeļrietumos, Edvarda VII pussalas galējais punkts Rosa jūras krastā. Atdala Širases krastu dienvidos no Sondersa krasta austrumos. Ragu 1902. gada janvārī atklāja britu Roberta Skota antarktiskā ekspedīcija un nosauca ekspedīcijas glābšanas kuģa Morning kapteiņa leitnanta Viljama Kolbeka (William Colbeck) vārdā.
Bēne
Vēsture
Pēc 2. pasaules kara 1945. gada aprīlī Bēnes kulturālā centra vietā tika nodibināts Jelgavas cukurbiešu sovhozs, ko vēlāk pārdēvēja par padomju saimniecību "Bēne", kas darbu deva vairāk kā 200 cilvēkiem. Bēnē darbojās arī MTS, vēlāk LLT Dobeles rajona nodaļa, kuru 1976. gadā pārveidoja par Bēnes remontu rūpnīcu. Tajā tika nodarbināti vismaz 200 cilvēku. Svarīgi darba devēji bija arī Jelgavas MRS, Bēnes Pāju biedrība, Bēnes pienotava u.c
Literatūra
Māra Horna. Bēnes muiža. Dokumentāls romāns par Bēnes pils pēdējā īpašnieka Fridriha Georga von Birckenstaedta (1836-1905) dzīvi./ Jelgava, 2020. 154 lpp. - ISBN 978-993-4893-001.
Zelta rags
Ģeoloģija
Zelta rags ir applūdis senāk bijušais estuārs.
Leonardo tilts
tika izplatīts paziņojums, ka Turcijas premjers Redžeps Tajips Erdogans un Stambulas mērs Kadirs Topbašs ir vienojušies par Leonardo da Vinci projekta tālāku attīstīšanu, bet izpētes darbi projektam jau tika sākti 1999. gadā. Ja tilts tiks uzcelts, tad tas būs pirmais šā renesanses laikmeta ģēnija projekts, kas īstenots viņa paredzētajā oriģinālajā apmērā un vietā.
Antons Šipuļins
Arī viņa māsa Anastasija Kuzmina ir biatloniste, pašlaik pārstāv Slovākiju.
Nacionālais botāniskais dārzs
Pirmsākumi
1951. gadā tika dibināts Latvijas PSR Zinātņu akadēmijas Bioloģijas institūts. Par direktoru kļuva Alfrēds Ozols (1898 - 1971). Tajā izveidoja Botānikas un dārzkopības sektoru. Institūts atradās Kleistos. Tur notika arī visi ar dārzkopību saistītie izmēģinājumi. 1956. gadā Salaspilī tika nodibināts ZA Botāniskais dārzs, kas pārņēma introdukcijas un dārzkopības tēmas no Botānikas un dārzkopības sektora.
Īgdiras ils
Rajoni
Īgdiras ilā ir četri rajoni (turku: ilçe). Rajoni, atkarībā no to atrašanās vietas, apdzīvotības un apbūves var būt iedalīti mikrorajonos (mahalle), kvartālos (semt), lauku teritorijās (belediye) un pagastos (köy). Lauku teritorijas pašvaldībai (belediye) var būt pakļauti arī tajā esošie mikrorajoni (mahalle).
Pēteris Vasks
Daiļrade
Vaska mūzikā līdzās izteiktai instrumentālajai mūzikai dažkārt ir izmantoti koriski dziedājumi, korāļi. Visizplatītākie motīvi komponista mūzikā ir tautiskums un daba, līdz ar to mūzikā var sastapt dažādus latviešu folkloras un tautasdziesmu elementus, putnu balsu imitācijas.
Stīvens Spīlbergs
Spīlbergs ieguvis divas Amerikas Kinoakadēmijas balvas kā labākais režisors par filmām "Šindlera saraksts" (1993) un "Glābjot ierindnieku Raienu" (1998). Filma "Šindlera saraksts" tika apbalvota arī kā labākā filma, un Spīlbergs saņēma balvu kā producents (kopā ar Džeraldu Molenu un Branko Lustigu).
Debija
Režisora debija lielajā kino Spīlbergam bija filma "Šugarlendas ekspresis" (1974), kas ieguva pozitīvas kritiķu atsauksmes.
Šeihs Muszafars Šukors
Šeihs Muszafars Šukors (Sheikh Muszaphar Shukor Al Masrie bin Sheikh Mustapha; dzimis ) ir Malaizijas medicīnas doktors, pirmais Malaizijas kosmonauts (angkasavans).
Rīgas vēsture
Pilsētas dibināšana
Vieta bijusi visai zināma, jo tā pati Indriķa hronika min, ka šajā vietā (in loco Rigae) 1198. gadā notikusi militāra sadursme starp bīskapa ļaudīm un lībiešiem, kurā tika nogalināts Bertolds.
13. gadsimts
Zināmu politisko patstāvību Rīgas pilsēta ieguva 1221. gadā, kad atteicās pildīt bīskapa Alberta lēmumu par padošanos Dānijas karalim Valdemāram II - rīdzinieki padzina no pilsētas karaļa emisāru bruņinieku Gotšalku. Pēc tās pilsēta sāk lietot savu ģerboni un karogu, pašorganizējās ģildēs. Turpmākajās desmitgadēs, kaut arī rīdziniekiem nācās atzīt te arhibīskapa, te ordeņa varu, savā iekš- un ārpolitikā pilsēta kļuva aizvien patstāvīgāka, visai bieži pat ar ieročiem aizstāvot savu teritoriju un brīvības. 1232. gadā Rīgas rāte pasludināja, ka gruntsgabalus Rīgas lauku novadā (markā) drīkst iegādāties tikai Rīgas pilsoņi - namnieki, - bet ne klosteri vai garīgie ordeņi.
16. gadsimts
Pēc Rusova hronikas ziņām, 1547. gadā, Debesbraukšanas dienā, dienas laikā Rīgas ārpilsētā izcēlās liels ugunsgrēks, "kuŗš apņēma arī pilsētu un nodarīja lielu skādi. Pilsētā, bīskapa rajonā, nodega daudzas mājas un baznīcas; ārpilsētā daudzas tirgoņu noliktavas ar visām mantām krita ugunij par laupījumu". Livonijas kara laikā (1558—1583) krievu un tatāru karaspēks 1559. gadā uzbruka ordeņa pilīm Bukultos, Ropažos un Salaspilī, tomēr Rīga tikpat kā necieta, šajā laikā tā deklarēja brīvpilsētas statusu (1561-1582). Tomēr kara beigās 1581. gadā, lai saglabātu savas privilēģijas, pilsētas namnieki zvērēja uzticību Polijas un Lietuvas valdniekam Stefanam Batorijam. Rīgā ar nemieriem pagāja jaunā jeb Gregora kalendāra ieviešana. Kalendāra nemieri Rīgā ilga no 1584. līdz 1589. gadam, to laikā tika izpostītas baznīcas, kā arī nodarīti citi zaudējumi.
20. gadsimts
No Krievijas tika atgūta neliela daļa evakuēto uzņēmumu, tomēr pirmskara ražošanas un tirdzniecības apjomi netika sasniegti. Latvijas brīvvalsts laikā Rīga kļuva par samērā latvisku pilsētu pretstatā agrākajam vāciskajam garam.
1991. gadā Rīga atkal kļuva par vienu no galvenajiem sacelšanās centriem Padomju Savienībā. Šī gada janvārī pie stratēģiskajiem Rīgas objektiem tika uzbūvētas barikādes, pie kurām nepārtraukti dežurēja Latvijas iedzīvotāji. Pēc Rīgas barikāžu parauga 1991. gada augustā tika veidotas arī barikādes Ļeņingradā un Maskavā, kas lielā mērā izšķīra PSRS likteni.
Pirmā pasaules kara, vācu okupācijas un brīvības cīņu laikā Rīgas iedzīvotāju skaits samazinājās gandrīz 3 reizes. 1920. gadā Rīgā bija 185 000 iedzīvotāju. Atgriežoties kara bēgļiem, 1920.-1925. gadā, iedzīvotāju skaits palielinājās gandrīz divkārt, taču turpmāk tas pieauga gausi. Pirmās Latvijas brīvvalsts, pēdējās tautas skaitīšanas laikā 1935. gadā Rīgā bija 385 000 iedzīvotāju, bet no 1939. gadā sākās iedzīvotāju skaita samazināšanās sakarā ar vāciešu repatriāciju. 1941. gada sākumā Rīgā bija 335 000 iedzīvotāju (mazāk nekā 1925. gadā).